לפני שיוצאים לחפש עבודה, יש מספר דברים שכדאי לעצור , לחשוב עליהם ולרשום לעצמך אותם.
לחפש עבודה הנה משימה חשובה. מקום העבודה הוא המקום בו אנו מבלים הרבה משעות היום שלנו ויש לו משמעות על כל שאר חלקי חיינו. אם יש לנו יום עבודה טוב, רוב הסיכויים שגם שאר היום יתנהל ברוח טובה. ואם יש יום רע או סיטואציה קשה , מלחיצה בעבודה, רוב הסיכויים שגם הסביבה שלנו ושאר היום שלנו ייראו כך.
כמו כן. יש לזכור -כמו שאת רוצה למצוא מקום עבודה טוב ומספק כך גם המעסיקים רוצים למצוא עובדות/עובדים טובים ומתאימים עד כמה שניתן. מעסיקים משקיעים משאבים רבים בהשגת העובדים המתאימים להם. אין סיבה שהעובדים לא ישקיעו בהתאם בחיפוש מקום העבודה הבא שלהם.
פיתוח קריירה – עבודה יכולה להתפתח לקריירה אם את נמצא במקום העבודה הנכון לך.
הערכה עצמית – אם את מקצועית וטובה במה שאת עושה, מותר לך ואף כדאי לדעת להציג את עצמך כראוי ולדרוש את המגיע לך.
בסופו של דבר זה" win-win situation"
אחת המשימות החשובות ביותר לפני חיפוש עבודה היא : הגדרת הדברים החשובים לך במקום העבודה ( אנחנו עושות את זה באופן בלתי מודע בכל דבר בחיינו).
הרעיון הוא לרשום באופן חופשי על מה שעולה בנושא " מקום העבודה הבא". מה אני רוצה, מה חשוב לי.
מהדברים הקטנים ביותר כמו לדוגמא: איזה שולחן אני רוצה שיהיה לי.
ועד הדברים היותר גדולים.
רעיונות: מס' ימי חופשה, שעות עבודה, ימי עבודה, ימי מחלה, קרן השתלמות, סביבת העבודה, גודל החברה ( לא לכל אחת מתאימה חברה גדולה, ולא לכל אחת מתאימה חברה קטנה), סוג האנשים, התקשורת בארגון, רכב, נסיעות, ארוחות צהריים, חופשות מרוכזות וכו'.
אפשר גם לחשוב על ניסיון חייך. מה את לא רוצה לחוות יותר? לאן את שואפת? איזה מקום יכול לאפשר לגדול (במידה ואת רוצה)?
שכר: להגדיר לעצמך מה את באמת רוצה? מה הקו התחתון מבחינתך? לפעמים יכולה להיות התאמה בפרמטרים שונים אך לא בשכר, על כן חשוב לדעת מה הקו התחתון שלך.
בנושא השכר אפשר גם לברר לגבי בונוסים ולפעמים אף לדרוש.
לאחר שיש רשימה גדולה עד כמה שניתן, מדרגים כל סעיף מ 1 עד 10.
לאחר מכן מתחילים למחוק דברים שהם פחות מהותיים.
המטרה: שתהיה לך רשימה של חמישה דברים עליהם את לא מוותרת. הרשימה מדורגת מהחשוב ביותר עד לפחות. כך שתדעי בדיוק את עמדתך מול המשרה והמעסיק אליו את פונה.
לאחר כל זאת, אם עשית עבודה יסודית את מוכנה הרבה יותר גם מבחינה מנטאלית לצאת ולחפש עבודה.
ככל שתדעי יותר מה היתרונות שלך, המקצועיות שלך ומה את רוצה, כך הסיכוי שלך למצוא את מה שאת רוצה גדל.
מתאמנת שליוויתי, חיפשה עבודה לאחר מפח נפש משני מקומות עבודה קודמים. בתהליך האימון הגדרנו מה היא רוצה מהמאקרו (התחום והתפקיד) ועד המיקרו.בסיום התהליך היא גם ראתה את זה במחשבותיה וגם הייתה לה רשימה מסודרת של הדברים עליהם היא לא רוצה להתפשר.
היא פנתה רק למשרות בהן היה פוטנציאל התאמה ראשוני לרשימה שלה.
התעכבה ובדקה כל משרה לעומק.
לקח בערך חודשיים עד שהיא מצאה את המשרה המיוחלת. היא התפשרה על המרחק בעוד 10 ק"מ מהמתוכנן.
בשיחתנו האחרונה היא שיתפה עד כמה היא מרוצה, ועוד יותר- עד כמה המעביד מרוצה ממנה.
עדנה חן - אימון לקריירה & אימון אישי הוקם ב-2013 מתוך רצון ותשוקה לעזור לאנשים אחרים לחיות מתוך תחושה מקסימלית של ביטוי עצמי.
מאז ומתמיד, העצמה ומימוש אישי הם נושאים שמלווים אותי ומשפיעים עליי באופן עמוק.